钦定古今图书集成/明伦汇编/氏族典/第331卷 > 刘隆
## 钦定古今图书集成/明伦汇编/氏族典/第331卷 > 刘隆

按《后汉书刘隆传》：“隆字元伯，南阳安众侯宗室也。王
莽居摄中，隆父礼与安众侯崇起兵诛莽，事泄，隆以
年禾七岁，故得免。及壮，学于长安，闻世祖在河内，即
追及于射犬，以为骑都尉。建武二年，封亢父侯。四年，
拜诛卤将军。十一年，守南郡太守。是时天下垦田多
不以实，诏下州郡检核其事，而刺史太守多不平均”，
隆坐征下狱，其畴辈十馀人皆死。帝以隆功臣，特免
为庶人。明年，以中郎将副马援击交趾，还，更封为长
平侯。及吴汉薨，隆为行大司马事。三十年，定封慎侯。
卒，子安嗣。